Da Stoff füa'n Nestroy sei Stückl staummt vom Michel Masson (Auguste-Michel-Benoit Gaudichot-Masson, 1800–1883, Pseudonym Michel Raymond) aus'n III. Baund von da Rauhmeng'schicht Daniel le lapidaire ou les contes de l'atelier (Daniel der Steinschneider oder Werkstatterzählungen), betit'lt Le grain de sable (Das Sandkorn), ana im eascht'n Dritt'l vom 18. Joahrhundat spülat'n G'schicht. Üwasetzt is de Vazöhlung 1833 vom Lauritz Kruse in Leipzig wua'n, dramatesiat vom Karl Haffner (eigentli Karl Schlechter, 1804– 1876) ois Der Fassbinder und aum 13. Mai 1842 in dera Fåssung mit kan b'sundan Eafoig im Theater an der Wien aufg'füaht wua'n.